Χάμφρεϊ Νέβιλ του Μπράνσπεθ

Ο σερ Χάμφρεϊ Νέβιλ (π. 1439 – 29 Σεπτεμβρίου 1469) του Μπράνσπεθ, αγγλ.: Humphrey Neville of Brancepeth  ήταν Άγγλος ιππότης και επαναστάτης κατά τη διάρκεια των Πολέμων των Δύο Ρόδων. Γόνος τού ευγενούς Οίκου των Νέβιλ, ήταν γιος τού Θωμά Νέβιλ τού Μπράνσπεθ και ανιψιός τού Ραλφ Νέβιλ 2ου κόμη τού Γουέστμορλαντ, και ανήκε σε έναν ανώτερο -αλλά αποκληρωμένο- κλάδο τής οικογένειας. Ο Χάμφρεϋ και η οικογένειά του υποστήριξαν τον Οίκο των Λάνκαστερ κατά τη διάρκεια των Πολέμων των Δύο Ρόδων, ενώ οι νεότεροι -αλλά πλουσιότεροι- ςξάδελφοί του Νέβιλ, που εκπροσωπούνταν κυρίως από τον διάσημο Ριχάρδο κόμη τού Γουόρικ, υποστήριξαν τον Οίκο τής Υόρκης . Ο Χάμφρεϋ ηγήθηκε σχεδόν μόνος του τής αντίστασης των Λάνκαστερ κατά τα πρώτα χρόνια τής βασιλείας τού Εδουάρδου Δ΄,  μέχρι που εκτελέστηκε το 1469, παρουσία τού βασιλιά. 

 Καταγωγή 
Λέγεται ότι ο Χάμφρεϊ γεννήθηκε το 1439 στο Σλίνγκσμπι Μάνορ, κοντά στο Μάλτον, στο Γιόρκσιιρ.  Ήταν ο μεγαλύτερος γιος και κληρονόμος τού σερ Θωμά Νέβιλ τού Μπράνσπεθ (από το 1459) και τής Ελισάβετ, κόρης τού Ερρίκου Μπωμόν, 5ου βαρόνου τού Μπωμόν, γιου τού Ιωάννη Μπωμόν, 4ου βαρόνου τού Μπωμόν (απεβ. 1413). Είχε έναν μικρότερο αδελφό, τον Κάρολο, και έναν επίσης νόθο αδελφό, τον Γεώργιο. 

Ο Θωμάς Νέβιλ και οι αδελφοί του, ο Ραλφ Νέβιλ κόμης τού Γουέστμορλαντ και ο λόρδος Ιωάννης Νέβιλ (θείοι τού Χάμφρεϋ), ήταν γιοι τού Ιωάννη Νέβιλ (), ο μεγαλύτερος γιος και κληρονόμος τού Ραλφ Νέβιλ 1ου κόμη τού Γουέστμορλαντ, ενός ισχυρού μεγιστάνα από τη βόρεια Αγγλία. Ο νέος γάμος τού κόμη με την Ιωάννα Μπωφόρ, ετεροθαλή αδελφή τού Ερρίκου Δ΄, τον ώθησε να αποκληρώσει τον Ιωάννη, τον μεγαλύτερο γιο του, υπέρ των απογόνων του από την Ιωάννα, ο μεγαλύτερος εκ των οποίων ήταν ο Ριχάρδος Νέβιλ 5ος κόμης τού Σόλσμπερυ. Μετά το τέλος τού Ραλφ Νέβιλ, τα περισσότερα από τα κτήματα τής οικογένειας Νέβιλ πήγαν στην Ιωάννα Μπωφόρ και τα παιδιά της.

Ο ανώτερος κλάδος των Νέβιλ αμφισβήτησε την αποκληροδότησή τους, με αποτέλεσμα τη διαμάχη Νέβιλ-Νέβιλ με τον κόμη τού Σόλσμπερυ. Η διαμάχη ενεπλάκη στους Πολέμους των Δύο Ρόδων, με τον Σόλσμπερυ και τον γιο του Γουόρικ να υποστηρίζουν τούς Γιορκιστές, ενώ ο ανώτερος κλάδος υποστήριξε τούς Λάνκαστριανούς. Ο 2ος κόμης τού Γουέστμορλαντ κατέστη ανίκανος, και έτσι την οικογενειακή υπόθεση ανέλαβαν οι αδελφοί του. Ο πατέρας τού Χάμφρεϋ, Θωμάς, απεβίωσε νωρίς στη σύγκρουση, ενώ ο θείος του, λόρδος Ιωάννης Νέβιλ, σκοτώθηκε στη Μάχη τού Τάουτον το 1461 

 Υπόθεση ζωής 
Ο Χάμφρεϋ συμμεριζόταν τα αισθήματα των Λάνκαστερ τού πρεσβύτερου κλάδου τού οίκου των Νέβιλ, των απογόνων τού πρώτου γάμου τού Γουέστμορλαντ, και τάχθηκε υπέρ τού Ερρίκου ΣΤ΄, όταν στις 26 Ιουνίου 1461 αυτός, με τον λόρδο Ρος και άλλους, κατέβηκε στο Ντάραμ μέχρι το Μπράνσεπεθ από τη Σκωτία, όπου είχε καταφύγει μετά τον Τάουτον. Ο Νέβιλ, ο οποίος περιγράφεται ως «esquire τού Μπράνσεπεθ» και κατείχε το αξίωμα τού δικαστικού επιμελητή τού Χέξαμ, συνελήφθη, και κρατήθηκε στο κοινοβούλιο που πραγματοποιήθηκε τον επόμενο Νοέμβριο. Ένας Θωμάς Νέβιλ, γραμματέας τού Μπράνσεπεθ, ο οποίος συνελήφθη επίσης για το ίδιο αδίκημα, ήταν αναμφίβολα συγγενής του. Ο Χάμφρεϋ παρέμεινε για κάποιο χρονικό διάστημα στον Πύργο, αλλά τελικά κατάφερε να διαφύγει, και επιστρέφοντας στο Νορθάμπερλαντ, «προκάλεσε αναταραχή εναντίον τού κυρίαρχου άρχοντά μας τού βασιλιά [ Εδουάρδου Δ΄]». Αλλά τελικά ζητώντας χάρη, ο βασιλιάς «σεβόμενος την καταγωγή του» τον δέχτηκε υπό την εύνοιά του με επιστολές κατοχύρωσης, και χρίστηκε ιππότης. Η οικογενειακή επιρροή αναμφίβολα είχε ασκηθεί υπέρ του.

Παρ' όλα αυτά, τον Απρίλιο του 1464, ο σερ Χάμφρεϋ Νέβιλ ήταν ξανά οπλισμένος με τούς Λάνκαστερ στο Κάστρο τού Μπάμπουργ, και με 80 λογχοφόρους και μερικούς τοξότες, έστησε ενέδρα σε ένα δάσος κοντά στο Νιούκαστλ για τον μακρινό εξάδελφό του, Τζον Νέβιλ λόρδο τού Μόνταγκιου, ο οποίος κατευθυνόταν προς τα σύνορα, για να συνοδεύσει τούς Σκωτσέζους επιτρόπους ειρήνης στην Υόρκη. Αλλά ο Μόνταγκιου, προειδοποιημένος εγκαίρως, γλίτωσε την παγίδα. Ο σερ Χάμφρεϋ φαίνεται να πολέμησε στη Μάχη τού Χέξαμ, και πετώντας προς τα νότια, κατέφυγε σε μία σπηλιά στις όχθες τού Ντέργουεντ, ο οποίος εδώ για κάποια απόσταση σχηματίζει τα σύνορα μεταξύ Νορθάμπερλαντ και Ντάραμ. Αυτός και ο σερ Ραλφ Γκρέυ, ο υπερασπιστής τού Κάστρου τού Μπάμπουργ, ήταν οι μόνοι που εξαιρέθηκαν από την αμνηστία που κηρύχθηκε στις 11 Ιουνίου, και ένα σύγχρονο έγγραφο, τυπωμένο στις σημειώσεις τού «Χρονικού» τού Γουόρκγουορθ, σχεδόν υπονοεί ότι και αυτός βρισκόταν στο Μπάμπουργ. Αλλά, καθώς ο Μπάμπουργκ παραδόθηκε στον κόμη τού Γουόρικ στα τέλη Ιουνίου, αυτό είναι απίθανο.

Λέγεται ότι ο Χάμφρεϋ Νέβιλ παρέμεινε στη σπηλιά του, ζώντας τη ζωή ενός ελεύθερου σκοπευτή για 5 χρόνια, μέχρι που, το καλοκαίρι τού 1469, ο Εδουάρδος Δ΄ έπεσε στα χέρια τού κόμη τού Γουόρικ, και μεταφέρθηκε αιχμάλωτος στα βόρεια. Οι Λάνκαστεριανοί είχαν βοηθήσει το κίνημα εναντίον τού Εδουάρδου Δ΄, και προφανώς ήταν δυσαρεστημένοι με τον τρόπο, που ο Γουόρικ χρησιμοποίησε τη νίκη του. Ο σερ Χάμφρεϋ, του οποίου η κυριαρχία είχε ανανεωθεί τον Ιανουάριο τού 1465, εμφανίστηκε για άλλη μία φορά και ύψωσε το λάβαρο τής εξέγερσης στα σύνορα. Ο Γουόρικ έπρεπε να απελευθερώσει τον βασιλιά, πριν προλάβει να συγκεντρώσει δυνάμεις για να τον ακολουθήσουν εναντίον τού Νέβιλ, αλλά στη συνέχεια κατέστειλε εύκολα την εξέγερση. Ο Χάμφρεϋ και ο αδελφός του Κάρολος συνελήφθησαν, μεταφέρθηκαν στην Υόρκη, και εκτελέστηκαν εκεί στις 29 Σεπτεμβρίου παρουσία τού Εδουάρδου Δ΄. Το λατινικό απόσπασμα που παραθέτει ο Σάρτις, χωρίς να δίνει την προέλευσή του, σύμφωνα με το οποίο ο Νέβιλ συνελήφθη στο Χόλντερνες, μπορεί ενδεχομένως να περιέχει μία σύγχυση τού Γιόρκσιρ με το Ντάραμ Ντέργουεντ.

Σύμφωνα με τον Σάρτις, ο Νέβιλ άφησε έναν γιο, τον Αρθούρο Νέβιλ (απεβ. π. το 1502) από το Σκόλ Έικλ, ο οποίος είχε δύο γιους: τον Ραλφ Νέβιλ από το Σκόλ Έικλ και το Κόβσχαουζ, στο Γουέρντεϊλ, και τον Λάνσελοτ Νέβιλ, ο οποίος νυμφεύτηκε την Άννα, κόρη τού Ρόουλαντ Τέμπεστ από το Χόλμσαϊντ. Ο εγγονός τού Ραλφ Νέβιλ, Ραλφ Νέβιλ, απεβίωσε το 1615, αφήνοντας μόνο μία κόρη, την Άννα, και μαζί της αυτός ο κλάδος των Νέβιλ, οι Νέβιλ τού Γουέρντεϊλ, φαίνεται να έχει εξαφανιστεί.

 Παραπομπές 

Κατηγορία:Οικογένεια Νέβιλ